## Odluka o pomilovanju po molbama osuđenih osoba klasa: 703-04/13-01/01, urbroj: 71-05-05/2-13-01 od 12. ožujka 2013.

### NN 123/2013 (4.10.2013.), Odluka o pomilovanju po molbama osuđenih osoba klasa: 703-04/13-01/01, urbroj: 71-05-05/2-13-01 od 12. ožujka 2013.

PREDSJEDNIK REPUBLIKE HRVATSKE

2651

Na temelju članka 98. podstavak 4. Ustava Republike Hrvatske, članka 1. stavka 2. Zakona o pomilovanju i prijedloga Komisije za pomilovanja od 27. veljače 2013. donosim

ODLUKU

O POMILOVANJIMA PO MOLBAMA OSUĐENIH OSOBA

Izrečena kazna zatvora zamjenjuje se uvjetnom osudom

MIRELA JAKOPEC BAŠTEK, kći Ivana, rođena 1973. u Zagrebu

– izrečena kazna zatvora u trajanju od 6 mjeseci, zbog kaznenog djela povrede dužnosti uzdržavanja iz čl. 209. st. 2. KZ – zamjenjuje se uvjetnom osudom i neće se izvršiti ukoliko osuđenica u roku od 1 godine ne počini novo kazneno djelo

IVAN ŠILJEŠ, sin Ivana, rođen 1940. u Hrastinu

– izrečena kazna zatvora u trajanju od 1 godine, zbog kaznenog djela zlouporabe položaja i ovlasti pomaganjem iz čl. 337. st. 4. KZ u vezi s čl. 38. KZ – zamjenjuje se uvjetnom osudom i neće se izvršiti ukoliko osuđenik u roku od 2 godine ne počini novo kazneno djelo

IVO ZANATTA, sin Giuliana, rođen 1970. u Švicarskoj

– izrečena kazna zatvora u trajanju od 6 mjeseci, zbog kaznenog djela izazivanja prometne nesreće iz čl. 272. st. 1., 2. i 4. KZ – zamjenjuje se uvjetnom osudom i neće se izvršiti ukoliko osuđenik u roku od 5 godina ne počini novo kazneno djelo

Umanjuje se izrečena kazna zatvora

RANKO MARINOVIĆ, sin Marijana, rođen 1983. u Puli

– izrečena kazna zatvora u trajanju od 1 godine, zbog kaznenog djela izazivanja prometne nesreće iz čl. 272. st. 1., 2. i 4. KZ – umanjuje se za 2 mjeseca

ZLATA JEDNOBRK, kći Mile, rođena 1949. u Križ Polju

– izrečena kazna zatvora u trajanju od 1 godine, zbog kaznenog djela pronevjere iz čl. 345. st. 1. i 3. KZ – umanjuje se za 2 mjeseca

DEJAN JUTRIŠA, sin Milana, rođen 1980. u Splitu

– izrečena kazna zatvora u trajanju od 6 mjeseci, zbog kaznenog djela izazivanja prometne nesreće iz čl. 272. st. 1. KZ – umanjuje se za 3 mjeseca

Daje se prijevremena rehabilitacija

IGOR ŠIMATOVIĆ, sin Vlade, rođen 1984. u Virovitici

– za izrečenu kaznu zatvora u trajanju od 6 mjeseci, koja je zamijenjena radom za opće dobro na slobodi u trajanju od 60 radnih dana, zbog kaznenog djela zlouporabe opojnih droga iz čl. 173. st. 6. u vezi st. 5. KZ – daje se prijevremena rehabilitacija

ROBERT VRDOLJAK, sin Miroslava, rođen 1981. u Osijeku

– za izrečenu novčanu kaznu u visini od 30 dnevnih dohodaka, a što iznosi 7.590,00 kn zbog kaznenih djela uništenja i oštećenja tuđe stvari iz čl. 222. st. 1. KZ i za izrečenu kaznu zatvora u trajanju od 8 mjeseci, uvjetno na 2 godine, zbog kaznenog djela teške tjelesne ozljede iz čl. 99. st. 1. KZ – daje se prijevremena rehabilitacija

SANJIN MAVRINAC, sin Ivice, rođen 1979. u Rijeci

– za izrečenu kaznu zatvora u trajanju od 10 mjeseci, uvjetno na 2 godine, zbog kaznenih djela pronevjere iz čl. 345. st. 1. KZ – daje se prijevremena rehabilitacija

VLADIMIR PLAVIĆ, sin Vladimira, rođen 1979. u Zagrebu

– za izrečenu kaznu zatvora u trajanju od 2 mjeseca, uvjetno na 1 godinu, zbog kaznenog djela prijetnje iz čl. 129. st. 2. KZ – daje se prijevremena rehabilitacija

FRANJO SOČE, sin Želimira, rođen 1974. u Mostaru, Bosna i Hercegovina

– za izrečenu kaznu zatvora u trajanju od 30 dana, uvjetno na 1 godinu, zbog kaznenog djela izbjegavanja carinskog nadzora iz čl. 298. st. 1. KZ – daje se prijevremena rehabilitacija

Klasa: 703-04/13-01/01

Urbroj: 71-05-05/2-13-01

Zagreb, 12. ožujka 2013.

Predsjednik

Republike Hrvatske

Ivo Josipović, v. r.

Odluka, NN 123/2013-2651